สั่งเข้มอีกประเทศ คาซัคสถาน กักตัวคนมาจากไทย 14 วัน สกัดเชื้อโควิด-19
สถานเอกอัครราชทูตฯ แนะคนไทยหลีกเลี่ยงการเดินทางมา สาธารณรัฐคาซัคสถาน หลังสั่งกักตัวคนเดินทางมาจากประเทศไทย 14 วัน เพื่อสกัดเชื้อไวรัสโควิด-19หลังจาก กระทรวงสาธารณสุขอิสราเอล ประกาศให้บุคคลที่เดินทางมาจาก ประเทศไทย สิงคโปร์ เขตปกครองพิเศษฮ่องกง และมาเก๊า ต้องกักตัวอยู่ที่บ้าน (home quarantine) เป็นเวลา 14 วัน หลังจากเดินทางมาถึงอิสราเอล ถึงแม้ว่าจะไม่มีอาการผิดปกติใดๆ โดยไม่ให้เดินทางไปที่สาธารณะ อาทิ ที่ทํางาน ห้างร้าน โรงเรียนและโรงพยาบาล ตามที่เสนอข่าวไปแล้วนั้นล่าสุดเว็บไซต์ สถานเอกอัครราชทูต ณ กรุงอัสตานา ประกาศเรื่อง มาตรการกักกันโรคสำหรับบุคคลที่เดินทางจากประเทศไทย โดยระบุว่า เนื่องจากการแพร่ระบาดของไวรัสโคโรนาสายพันธุ์ใหม่ 2019 หรือ COVID-19 เมื่อวันที่ 17 ก.พ. 2563 รัฐบาลคาซัคสถานได้ลงนามในคำสั่งจำแนกบุคคลที่เดินทางเข้าสู่สาธารณรัฐคาซัคสถานเป็นสามกลุ่ม ซึ่งจะมีมาตรการในกักกันตัวบุคคล ดังนี้กลุ่มที่ 1 : กลุ่มคนที่เดินทางจากสาธารณรัฐประชาชนจีน จะต้องถูกกักกันในบริเวณที่ทางการคาซัคสถานกำหนดเป็นเวลา 14 วัน และเมื่อพ้นจากการกักกันแล้ว จะต้องอยู่ในการควบคุมดูแลของสถานพยาบาลที่ใกล้ที่อยู่อาศัยอีก 10 วัน (ทางโทรศัพท์)กลุ่มที่ 2 : กลุ่มคนที่เดินทางจากประเทศที่มีการแพร่ระบาดของไวรัส COVID-19 มากกว่า 10 กรณี ได้แก่ สิงคโปร์ ญี่ปุ่น ไทย เกาหลีใต้ มาเลเซีย เวียดนาม ออสเตรเลีย เยอรมนี สหรัฐอเมริกา ฝรั่งเศส จะต้องถูกกักกันในบริเวณที่พักของตนเป็นเวลา 14 วัน โดยจะมีบุคลากรทางการแพทย์มาตรวจอาการที่ที่พักเป็นประจำทุกวัน และเมื่อพ้นจากการกักกันที่ที่พักแล้ว จะต้องอยู่ในการควบคุมดูแลของสถานพยาบาลที่ใกล้ที่อยู่อาศัยอีก 10 วัน (ทางโทรศัพท์)กลุ่มที่ 3 : กลุ่มคนที่เดินทางจากประเทศที่มีการแพร่ระบาดของไวรัส COVID-19 น้อยกว่า 10 กรณี ได้แก่ สหราชอาณาจักร สหรัฐอาหรับเอมิเรตส์ แคนาดา อินเดีย ฟิลิปปินส์ อิตาลี สเปน ฟินแลนด์ เนปาล กัมพูชาศรีลังกา สวีเดน เบลเยียม อียิปต์ จะต้องอยู่ในการควบคุมดูแลของสถานพยาบาลที่ใกล้ที่อยู่อาศัย 24 วัน นับตั้งแต่วันที่เดินทางมาถึงคาซัคสถาน (ทางโทรศัพท์) ทั้งนี้ รายชื่อประเทศในกลุ่มต่างๆ อาจมีการเปลี่ยนแปลงได้ทั้งนี้ เมื่อวันที่ 20 ก.พ. 2563 รัฐบาลคาซัคสถานได้ประกาศมาตรการเพิ่มเติม ดังนี้ สำหรับบุคคลที่เดินทางมายังคาซัคสถานจากประเทศในกลุ่มต่างๆ ข้างต้นโดยใช้เวลาพำนักอยู่ในคาซัคสถานน้อยกว่าเวลาการกักกันที่กำหนดสำหรับกลุ่มประเทศนั้น รัฐบาลคาซัคสถานจะกักกันตัวบุคคลนั้นๆ ตลอดช่วงเวลาที่อาศัยอยู่ในคาซัคสถานนอกจากนี้ สำหรับคณะทางการจากประเทศต่างๆ ในกลุ่มทั้งสามกลุ่ม รวมทั้งผู้ถือหนังสือเดินทางทูตและราชการ นักบินของสายการบิน และพนักงานต้อนรับบนเครื่องบิน จะต้องอยู่ในการควบคุมดูแลของสถานพยาบาลที่ใกล้ที่อยู่อาศัย 24 วัน นับตั้งแต่วันที่เดินทางมาถึงคาซัคสถาน (ทางโทรศัพท์)อย่างไรก็ตาม เนื่องจากยังไม่มีความชัดเจนในการดำเนินการเพื่อบังคับใช้คำสั่งดังกล่าว สถานเอกอัครราชทูตฯ ขอแนะนำให้ประชาชนไทยหลีกเลี่ยงการเดินทางมายังสาธารณรัฐคาซัคสถานหากไม่มีความจำเป็น และสถานเอกอัครราชทูตฯ จะติดตามสถานการณ์การออกมาตรการที่เกี่ยวข้องของรัฐบาลคาซัคสถานต่อไป ทั้งนี้ หากมีคำถามหรือข้อสงสัย สามารถสอบถามได้ทางจดหมายอิเล็กทรอนิกส์ thaiembassy.tse@mail.mfa.go.th โทรศัพท์ +7 775 069 87 15 และเฟซบุ๊คเพจ Royal Thai Embassy Astana(อ่านต้นฉบับ - คลิกที่นี่)
สถานเอกอัครราชทูตฯ แนะคนไทยหลีกเลี่ยงการเดินทางมา สาธารณรัฐคาซัคสถาน หลังสั่งกักตัวคนเดินทางมาจากประเทศไทย 14 วัน เพื่อสกัดเชื้อไวรัส โควิด-19
ไวรัสโคโรน่า,โคโรนาไวรัส,โควิด-19,ไวรัสอู่ฮั่น,ไวรัสโคโรนา,ไฮไลต์ไวรัสโคโรน่า,ข่าวทั่วไป